**4. tehniški dan za učence 7. razreda z naslovom Preživetje v naravi**

Pozdravljen učenec/učenka!

Sem Gregor in zjutraj sem se zbudil sredi gozda daleč stran od civilizacije (npr. v Kočevskem rogu) brez denarja in telefona. S sabo imam samo 1 ploščico frutabele, plastenko vode, nekaj vrvi, ročno uro s kazalci, svetilko in žepni nož. Vem, da bom nekako našel pot iz gozda domov, vendar pa lahko to traja tudi kakšen dan ali dva. Zaradi tega bom mogel v gozdu poiskati hrano, pijačo, si poiskati prostor za spanje (postaviti bivak) in se zvečer ogreti z ognjem, saj so noči še zelo hladne, prav tako pa se bom mogoče moral tudi ubraniti pred kakšno živaljo.

Potrebujem tvoje nasvete, ki bi mi pomagali pri preživetju v gozdu in varni poti nazaj domov.

Navodilo: ker Gregor potrebuje tvojo pomoč, mu izdelajo kratek priročnik, ki mu bo olajšal bivanje v gozdu. V priročniku zapiši navodila za:

* kako zanetiti ogenj brez običajnih pripomočkov (vžigalice, vžigalnik),
* kako postaviti bivak,
* spoznavanje divjih živali (medved, volk, ris, lisica, divji prašič) in opis njihovih navad, lastnosti in obnašanje ob srečanju s človekom,
* priprava hrane iz rastlin in gozdnih plodov (kaj je užitno v gozdu v posameznih letnih časih – brez zime),
* načini orientacije v gozdu brez kompasa in zemljevida.

Vaše izdelke pošljite razredničarkama.